Wolimomo

Wolimomo panèka rasoghân tradisional bini' ḍâri suku Gorontalo è Polo Sulawèsi, Indonèsia.

Wolimomo dhâddhi sala sèttong rasoghân adhât kabhâghussânna suku Gorontalo sè kodhu èyangghuy è macem-macem acara adhât, sala sèttongnga è bâkto acara kabinan.

È taon 2013, Wolimomo ètantowaghi bi' Pamarènta Indonèsia lèbât Kementerian Pandidighân bân Kebudhâjâân mènangka Warisan Buḍâjâ Ta' benda Indonèsia sè asalla ḍâri Gorontalo, Sulawèsi.

 Pangangghuyyânna 
Wolimomo panèka rasoghân adhât kabhâghusân sè èyagghuy bi' bini' Gorontalo è dâlem macem-macem upacara adhât sè sakral. È dâlem tatanan oḍi'na masyarakat Gorontalo, Wolimomo panèka biyasana èyangghuy è tello' (3) kadhâddhiân sè palèng parlo è dâlem parjhelenanna oḍi'na bini' Gorontalo, èngghi panèka:

 Upacara adhât Mome'ati (Be'at otabâ Baiat), èngghi panèka upacara adhât sè èlakonèn dâ' ana' bini' è bâkto pabhâlan (remaja) bân bâkto molaè dâpa' omor (akil baligh).
 Upacara adhât Akaji (ijab kabul è bâkto akad nikah), èngghi panèka rangkayânna upacara adhât pangantènan sè èlakonè bi' pangantèn bini' bâkto akabin.
 Upacara adhât Molontalo (Raba Puru otabâ Mekka' Kalèngkong), èngghi panèka upacara adhât sè èlakonèn dâ' bini' sè molaè dâpa' ka pètto' bulân bhibbhittanna (ngandhung).

 Sombher